Bolest gvinejskog crva
Drakunkulijaza, također poznata pod nazivom bolest gvinejskog crva (GWD, guinea worm disease), je infekcija izazvana gvinejskim crvom. Osoba se zarazi kada popije vodu u kojoj se nalaze vodene buhe zaražene larvom gvinejskog crva. U početku nema simptoma. Otprilike godinu dana kasnije, kod osobe se javlja gorući osjećaj bola dok ženka crva formira plik na koži, najčešće na donjim ekstremitetima. Crv zatim tokom nekoliko sedmica izlazi iz kože. Tokom ovog perioda može biti teško hodati ili raditi. Vrlo je neuobičajeno da ova bolest uzrokuje smrt.